මහාමාර්ග, විදුලිය, සෞඛ්‍යය, අධ්‍යාපනය, සේවා නියුක්තිය වැනි මූලික අවශ්‍යතා සපුරාලීමට ශ්‍රී ලංකාව අවධානය යොමු කළ බව කී එතුමා, ත්‍රස්තවාදය පරාජය කොට සිව් වසරක් වැනි කෙටි කාලයක් තුළ යළි ඉදිකිරීම්, යළි පදිංචි කිරීම්, පුනරුත්ථාපනය, පැරණි සටන්කරුවන් සමාජගත කිරීම හා සමගි සන්ධානය වැනි අංශවලින් ශ්‍රී ලංකාව විශාල ප්‍රගතියක් අත්කර ගෙන ඇති බව පෙන්වා දුන්නේ ය.පොහොසත් ඉතිහාසයක් සමඟ ඉතා බුද්ධිමත් ජනතාවක් ශ්‍රී ලංකාව සතුව ඇතැයි පැවසූ පෙරෙස් ජනාධිපතිතුමා, ධනාත්මක ජයග්‍රහණ කෙරෙහි අවධානය යොමු කිරීම වැදගත් බව සඳහන් කළේය.ඊශ්‍රායල්-පලස්තීන තත්ත්වය ගැන සාකච්ඡා කරමින් ඊශ්‍රායලයට සහ පලස්තීනයට සාමයෙන් විසිය හැකි වන අයුරින් ඊශ්‍රායල්-පලස්තීන ගැටුමට විසඳුමක් ලෙස රාජ්‍ය දෙකක් බිහි කිරීමේ එක්සත් ජාතීන්ගේ නිර්දේශයට ශ්‍රී ලංකාවේ සහයෝගය ලැබෙන බව ජනාධිපති රාජපක්‍ෂ මැතිතුමා පැවසීය.“අප සෑම විටම සාමයට උදව් කරනවා, අපි හැම විටම රාජ්‍ය දෙකේ ප්‍රතිපත්තියට සහය දුන්නා.